भारतीय संस्कृति संस्कारों की धुरी पर टिकी है। हमारे संस्कार ही हमारी श्रेष्ठता के प्रतीक हैं। भारतीय सनातन संस्कारों के पीछे हमारे ऋषि-मुनियों की वैज्ञानिक सोच छिपी हुई है। संस्कार ही गुणों को निखारते हैं। संस्कार के बिना कीमती से कीमती हीरा भी पत्थर कहलाता है। इसी प्रकार संस्कारयुक्त होने पर ही व्यक्ति मानव कहलाने के योग्य बनता है। हमारे संस्कार इतने महत्वपूर्ण हैं कि हजारों वर्ष पूर्व की भांति आज भी इनकी उतनी ही उपयोगिता है। संस्कारों की प्रक्रिया जन्म से पूर्व ही प्रारंम्भ हो जाती है। संस्कार रूपी सात्विक मार्ग पर चलने से ही मनुष्यमात्र का कल्याण सम्भव है। इनका उल्लंघन करने से मानव में दानवता का संचार होता है।